laion/Wikipedia-Exotic huggingface dataset:
ועדת ההקצבות של הסנאט של ארצות הברית

ועדת ההקצבות של הסנאט של ארצות הברית (באנגלית: United States Senate Committee on Appropriations) היא ועדה קבועה בסנאט של ארצות הברית, מהחשובות והמשפיעות ביותר בקונגרס. תחום השיפוט של הוועדה מתפרש על כל החקיקה הקשורה בהוצאת כספים על-פי שיקול דעת עצמי. תפקיד הוועדה מוגדר על ידי חוקת ארצות הברית, המחייבת "הקצבות בחוק" לפני הוצאת כספים כלשהם מתקציב המדינה הפדרלי, ולכן היא אחת הוועדות החזקות ביותר בסנאט. הוועדה התכנסה לראשונה ב-6 במרץ 1867, אז הסמכות להקציב כספים ניטלה מידי ועדת הכספים של הסנאט. יו"ר הוועדה הנוכחית היא הסנאטורית פטי מארי מוושינגטון, והחברה הבכירה (המוגדר "סגן יושב הראש") היא סוזן קולינס ממדינת מיין. התקציב הפדרלי מחולק לשתי קטגוריות עיקריות: הוצאות לפי שיקול דעת והוצאות חובה (Discretionary and mandatory spending). כל ועדת משנה של ועדת ההקצבות מפתחת טיוטה ל"הצעת חוק מקציבה" המכסה כל סוכנות ממשלתית הנמצאת בתחום שיפוטה על בסיס החלטת תקציב הקונגרס, אשר מנוסחת על ידי ועדת התקציב המקבילה. על כל ועדת משנה לדבוק במגבלות ההוצאות שנקבעו בהחלטת התקציב וההקצבות שנקבעו על ידי כלל חברי הוועדה, אם כי מליאת הסנאט רשאית להציע ויתור על מגבלות אלה אם 60 סנאטורים יצביעו יתמכו בזאת. הוועדה בודקת גם הצעות חוק משלימות הקשורות בהוצאות ממשלתיות. כל הצעת חוק מקציבה חייבת לעבור בשני בתי הקונגרס — בבית התחתון, בית הנבחרים של ארצות הברית ובבית העליון, הסנאט. אחרי שעברה חובה עליה להיחתם בידי נשיא ארצות הברית לפני תחילת שנת הכספים הפדרלית, שראשיתה ב-1 באוקטובר. אם ההצעה לא נחתמת עד יעד זה, הוועדה מנסחת תקן מאריך להצעה כמקובל בשנים האחרונות, המאושר בידי הקונגרס ונחתם על ידי הנשיא כדי להפעיל את הממשלה הפדרלית של ארצות הברית עד לאישור הצעות החוק הבודדות. בהתאם לכלל 25 של הסנאט בארצות הברית, כל הצעות החקיקה, ההודעות, העתירות וכל הנושאים האחרים הנוגעים לנושאים הבאים מופנים אל ועדת ההקצבות של הסנאט: הקצבת ההכנסה הלאומית של ארצות הברית לתמיכה עבור הממשלה ביטול הקצבות שנבלמו בחוקי ההקצבות הסכום של הוצאות הרשות המבצעת המתואר בסעיף 401 לחוק תקציב הקונגרס משנת 1974, אשר אמור להיות תקף לשנת הכספים אישור הוצאות חדשות המתוארת בסעיף 401 לחוק תקציב הקונגרס משנת 1974 כמו כן, סעיף 7 לפסקה התשיעית בפרק 1 לחוקת ארצות הברית, המאציל סמכויות בכל הנוגע לשליטת הקונגרס בקופה הלאומית של ארצות הברית, קובע: ”אין למשוך כסף מקופת האוצר, אלא על פי הקצבות באמצעות חוק; ודין וחשבון סדיר על ההכנסות וההוצאות של כל כספי הציבור יפורסם מפעם לפעם.” סעיף זה הוא הבסיס לתהליך ההקצבות בקונגרס והמקור הבסיסי לכוח המוסדי של ועדת ההקצבות של הסנאט — ותקף כמו כן לתהליך ההקצבות בבית הנבחרים האמריקאי. הסעיף הנידון לעיל מחייב את הקונגרס של ארצות הברית לשלוט בהוצאות הממשלה ולהוות גורם של בדיקה ואיזון משמעותיים במערכת החוקתית האמריקאית. אתר האינטרנט הרשמי של ועדת ההקצבות של הסנאט של ארצות הברית (באנגלית) חוקת ארצות הברית מתורגמת לעברית
כף ווקר (אנטארקטיקה)

כף ווקר (באנגלית: Cape Walker) היא לשון יבשה מכוסה קרח, בקצה הדרום מזרחי של האי ת'רסטון, בארץ אלזוורת' שבאנטארקטיקה. לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה ב-1946. שמה של לשון היבשה נתן לה על ידי הוועדה המייעצת לשמות אנטארקטיים. לשון היבשה נקראת על שמו קפטן אדוארד ק. ווקר (Edward K. Walker) רב החובל של האונייה קאניסטאו (Canisteo), שהייתה אוניית תדלוק בקבוצת האוניות המזרחית, במסגרת מבצע קפיצה לגובה שנערך על ידי צי ארצות הברית ב-1946–1947. כף ווקר באתר הסקר הגאולוגי של ארצות הברית כף ווקר באתר הגאזט האנטארקטי של ממשלת אוסטרליה כף ווקר באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
נקודת דייר (אנטארקטיקה)

נקודת דייר (באנגלית: Dyer Point) היא לשון יבשה מכוסה קרח, בקצה המערבי של חצי האי יוז, בחוף הצפוני של האי ת'רסטון, בארץ אלזוורת' שבאנטארקטיקה. לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה בדצמבר 1946. שמה של לשון היבשה נתן לה על ידי הוועדה המייעצת לשמות אנטארקטיים. לשון היבשה נקראת על שמו של ג'י. נ. דייר (J.N. Dyer) מהנדס רדיו, שהשתתף במשלחת המחקר האנטארקטית של ריצ'רד בירד בשנים 1933–1935. נקודת דייר באתר הסקר הגאולוגי של ארצות הברית נקודת דייר באתר הגאזט האנטארקטי של ממשלת אוסטרליה נקודת דייר באתר הגאזט האנטארקטי המשווה SCAR של ממשלת אוסטרליה נקודת דייר באתר marineregions שעות זריחה ושקיעת שמש עדכניים עבור נקודת דייר גאזט השמות האנטארקטיים הרשמי של ארצות הברית מידע גאוגרפי והיסטורי
כף ווקר

האם התכוונתם ל... אנטארקטיקה כף ווקר (אנטארקטיקה) – לשון יבשה בקצה הדרום מזרחי של האי ת'רסטון, בארץ אלזוורת' שבאנטארקטיקה נקודת ווקר – לשון יבשה באיי שטלנד הדרומיים שבאנטארקטיקה ארצות הברית כף ווקר (אלסקה) – לשון יבשה במדינת אלסקה שבארצות הברית קנדה כף ווקר (נונאווט) – לשון יבשה בטריטוריית נונאווט שבקנדה נקודת ווקר
יחסי דנמרק–מיאנמר

יחסי דנמרק–מיאנמר הם היחסים הדו-צדדיים בין מיאנמר לדנמרק. לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה, ואילו דנמרק מיוצגת במיאנמר, דרך שגרירותה בתאילנד. יחסים דיפלומטיים כוננו בשנת 1955. היחסים בין המדינות ידידותיים. לדנמרק יש את הסחר הקטן ביותר מבין המדינות באיחוד האירופי עם מיאנמר. דנמרק תומכת גם בתחנת הרדיו הנורווגית, Voice of Burma. סיוע בפיתוח למיאנמר הוא בראש סדר העדיפויות במעורבות DANIDA בדרום-מזרח אסיה. 93 מיליון קרונה דנית ניתנו לפרויקטים בתחום החינוך והבריאות. סיוע בפיתוח דני התמקד בקידום דמוקרטיה וזכויות אדם. דנמרק הייתה אחת המדינות הראשונות שהגיבו לציקלון נארגיס באמצעות מתן סיוע הומניטרי לבורמה. הקרן לשלוש מחלות הוקמה בשנת 2006 ודנמרק הצטרפה אליו בשנת 2009. הקרן לשלוש מחלות מסייעת למיאנמר להילחם בנגיף האיידס, וסייעה ב-73 מיליון דולר. בשנת 1996 נשפט לשלוש שנות מאסר קונסול דנמרק במיאנמר, ג'יימס לינדר ניקולס. גזר הדין ניתן בגין החזקה בלתי חוקית של שתי מכונות פקסימיליה ומרכזיה טלפונית. חודשיים לאחר מכן הוא נפטר בכלא. למרות ההתעקשות הדנית, הרשויות הבורמזיות סירבו להתיר נתיחה שלאחר המוות. זמן קצר לאחר מכן, האיחוד האירופי, עם קנדה, קראו להקפיד על כינוס של האו"ם בנושא הליך הדמוקרטיזציה. לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה, ואילו דנמרק מיוצגת במיאנמר, דרך שגרירותה בתאילנד. מדיה וקבצים בנושא יחסי דנמרק–מיאנמר בוויקישיתוף "Embassy of Myanmar in the United Kingdom". אורכב מ-המקור ב-30 בנובמבר 2010. נבדק ב-7 בפברואר 2011. {{cite web}}: (עזרה) Far Eastern economic review. 1972. נבדק ב-2010-12-24. Diplomatic relations Between Burma and Denmark, while friendly, have been limited to formal exchanges of greetings and condolences on appropriate occasions ... Burma's economic relations with Denmark (אורכב 10.05.2013 בארכיון Wayback Machine) Online Burma/Myanmar Library "Danish paper calls for more support for Burmese radio station in Norway". NewsLibrary.com / Politiken. 28 בספטמבר 2007. נבדק ב-29 בדצמבר 2010. The military junta in Burma is showing no signs of yielding to the ever stronger popular demands for democratization and dialogue... {{cite news}}: (עזרה) Anais Tamen (2002–2003). "The European Union's Sanctions Related to Human Rights: The Case of Myanmar" (PDF). p. 98. נבדק ב-8 בדצמבר 2010. {{cite news}}: (עזרה) "James Leander Nichol's Death Imprisoned For Owning an Illegal Fax Machine in Burma". CFOB Canadian Friends of Burma. אורכב מ-המקור ב-1 במאי 2011. נבדק ב-23 בינואר 2011. {{cite news}}: (עזרה) "Response of the Union of Myanmar to the United Nations". CFOB Canadian Friends of Burma. אורכב מ-המקור ב-1 במאי 2011. נבדק ב-23 בינואר 2011. {{cite news}}: (עזרה)
ריצ'רד גרדנר

סר ריצ'רד לוואנהאם גרדנר, FRSB, FRS (באנגלית: Richard Lavenham Gardner, נולד ב-10 ביוני 1943) הוא אימבריולוג וגנטיקאי בריטי. גרדנר נולד בדורקינג שבמחוז סארי, אנגליה. אביו נהרג שבועות ספורים אחרי לידתו, בעת פלישת בעלות הברית לסיציליה במהלך מלחמת העולם השנייה. גרדנר למד מדעי הטבע בקתרינה קולג' שבאוניברסיטת קיימברידג', ולאחר מכן דוקטורט במחלקת הפיזיולוגיה שבאוניברסיטה אצל זוכה פרס נובל, רוברט אדוארדס. ב-1973 התקבל כמרצה באוניברסיטת אוקספורד, שם כיהן מ-1978 עד פרישתו לגמלאות ב-2008, כפרופסור. פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דירק ואן באבורן

דירק ואן באבורן (בהולנדית: Dirck van Baburen;‏ 1595, הולנד – 1624, אוטרכט, הולנד) היה צייר תור הזהב ההולנדי אשר השתייך לקבוצת הקרוואגיסטים של אוטרכט, ולאגודת האמנים בנטפוכלס. נולד במרכז הולנד ועבר בצעירותו עם משפחתו לאוטרכט, היה תלמיד של פאולוס מורלס, נסע לרומא שם הושפע מסגנונו של קראווג'ו, חזר לאוטרכט בשנת 1620 ויצר ביחד עם חבורה ביניהם חרארד ואן הונטהורסט בית ספר בשם קרוואגיסטים של אוטרכט. היה בין הראשונים שציירו מוזיקאים ושחקני קלפים. נגן הלאוטה במוזיאון באוטרכט קונצרט בארמיטאז' נגנית לאוטה מוצאת להשכרה במוזיאון בבוסטון איש צעיר שר במוזיאון בפרנקפורט פרומתאוס נקשר על ידי וולקן ברייקסמוזיאום דירק ואן באבורן, באתר אנציקלופדיה בריטניקה (באנגלית) דירק ואן באבורן, באתר Discogs (באנגלית)
האגודה המלכותית לביולוגיה

האגודה המלכותית לביולוגיה (Royal Society of Biology, בראשי תיבות: RSB) היא אגודה מדעית בממלכה המאוחדת במטרה לקדם את הידע הביולוגי באקדמיה, תעשייה, חינוך ובמחקר. האגודה נוצרה ב-2009 על ידי איחוד שתי אגודות מקבילות, ולה כ-18,000 חברים וכ-100 ארגונים הפועלים בשיתוף פעולה עמה. בשנת 2015 קיבלה האגודה את מעמדה כאגודה מלכותית, ושינתה את שמה שהיה עד אז "האגודה לביולוגיה" ל"האגודה המלכותית לביולוגיה". האגודה מוציאה לאור דו-ירחון מדעי בשם The Biologist. כתב העת החל לצאת לאור ב-1953, על ידי אחת האגודות שממנה נוצרה האגודה. https://www.rsb.org.uk/membership/organisational-membership https://www.rsb.org.uk/news/14-news/1269-society-of-biology-granted-royal-status דף הבית של כתב העת
קואופרטיב השמרטפות של גבעת הקפיטול

קואופרטיב השמרטפות של גבעת הקפיטול (באנגלית: Capitol Hill Babysitting Co-op) הוא קואופרטיב הממוקם בוושינגטון די. סי. שהוקם בסוף שנות ה-50 ומטרתו היא חלוקת אחריות השמרטפות בין חבריו. לעיתים קרובות משמש הקואופרטיב כאלגוריה למודל כלכלי מוכוון ביקוש, כאשר האלגוריה מסייעת בהמחשה של מספר מושגים כלכליים כגון חשיבות היצע כסף לרווחת הכלכלה, פרדוקס החסכון, מיתון, אינפלציה ועוד. הקואופרטיב כמשל כלכלי הוצג לראשונה בשנת 1977 במאמרם של ג'ואן סוויני וריצ'רד ג'יימס סוויני אולם היה ידוע למעטים בלבד ואת הפופולריות שלו הוא צבר בעקבות המיתון בעשור הראשון של המאה ה-21, ובזכות פרסומו בספריו של זוכה פרס נובל לכלכלה, הכלכלן פול קרוגמן שהגדיר אותו כ"משנה חיים". הקואופרטיב הוקם בסוף שנות ה-50 על ידי כ-20 משפחות צעירות בעלות ילדים קטנים שהתגוררו בוושינגטון די. סי. שבארצות הברית, באזור גבעת הקפיטול, והעלו יוזמה שתאפשר להן לצאת לבלות, ותפתור להן את נושא השמרטפות. עם הקמת הקואופרטיב הוענקו לכל משפחה שהצטרפה לקואופרטיב שוברים בשווי 20 שעות שמרטפות, כאשר כל שובר היה שווה לחצי שעת שמרטפות, והתנאי היה שכל משפחה התחייבה להשיב שוברים בשווי זהה לכשתעזוב את הקואופרטיב. הקואופרטיב צמח מ-20 משפחות בתחילת שנות ה-60 ליותר מ-200 בתחילת שנות השבעים. בתחילת שנות ה-70 הקואופרטיב היה מפוצל גאוגרפית לשניים - צפון / דרום או מזרח / מערב. בשנות ה-60 התחלפה עמדת מזכיר הקואופרטיב מדי חודש, כיוון שזו נתפסה כמשימה מכבידה. זמן כפול שולם לאחר חצות הלילה ובין 17:00 ל-19:00 בערב (בזמן ארוחת הערב). זמן וחצי שולם עבור שעות מאוחרות יותר. ניהול הקואופרטיב הופקד בידי חבריו בסבבים ועיקר תפקידם (לפחות במקור) היה שידוך בין חברים הזקוקים לשמרטפים לבין חברים שיכולים לתת שעות שמרטפות, לשם כך כל חבר נדרש לתת מס של 14 שעות שמרטפות (כלומר 28 שוברים) שהועבר ישירות לחברים שניהלו את הקואופרטיב כתשלום עבור ניהול הקואופרטיב. עקב כך נוצר מצב בו חברים חדשים הרגישו שעליהם להרוויח מספר שוברים נוסף לפני שיוכלו להתחיל להשתמש בהם כדי שלא יגיעו למצב של מחסור בשוברים, כשירצו להשתמש בהם או כשירצו לעזוב, ולכן חברים חדשים ניצלו כל הזדמנות לספק שעות שמירה אך לא השתמשו בשוברים שהרוויחו על מנת לצאת. כיוון שהזדמנות לשמרטפות נוצרת רק כאשר חבר מחליט לצאת לבלות, נוצר מחסור בשעות שמירה והקואופרטיב נפל למיתון, מיתון אשר ממחיש את התופעה שנקראת "פרדוקס החיסכון". מנהלי הקואופרטיב ניסו לפתור את המשבר באמצעות החלת כללים נוספים על מנגנוני הקואופרטיב אך ללא הועיל, כשלבסוף הפתרון לבעיית המיתון היה שכל חבר חדש שהצטרף לקואופרטיב קיבל שוברים בשווי 30 שעות שמרטפות אולם נדרש להשיב שוברים בשווי 20 שעות שמרטפות בלבד לכשיעזוב את הקואופרטיב. פתרון זה פתר את בעיית המיתון אך בתוך מספר שנים נוצרה בעיה חדשה, מספר השוברים שנכנסו לקואופרטיב גדל ונוצר עודף בחברים שרצו לנצל את השוברים ומחסור בחברים שרוצים לספק שעות שמירה. הבעיות של הקואופרטיב נבעו משני גורמים המשולבים זה בזה: הערך של השוברים היה קבוע, אולם הערך שלהם עבור החברים היה תנודתי. והפתרון שהייתה יכולה הנהלת הקואופרטיב לבצע הוא ויסות כמות השוברים דרך חברים שמצטרפים אל הקואופרטיב או כאלה שעוזבים אותו. מה שהיה מאפשר לחברים לתת יותר שוברים כאשר יש מחסור בהיצע של שמרטפים או פחות כאשר יש היצע גדול. אתר האינטרנט הרשמי של קואופרטיב השמרטפות של גבעת הקפיטול Paul Krugman, Baby-Sitting the Economy, Slate Magazine, ‏1998-08-14 (באנגלית)
יחסי גינאה–מונטנגרו

יחסי גינאה–מונטנגרו הם היחסים הדיפלומטיים הרשמיים שבין רפובליקת גינאה לבין רפובליקת מונטנגרו. רפובליקת גינאה הכירה בעצמאותה של רפובליקת מונטנגרו ב-4 באוקטובר 2006. היחסים הדיפלומטיים הרשמיים שבין שתי המדינות נחתמו בעת החתימה על מזכר הבנות מיוחד ב-17 בנובמבר 2016. היחסים בין שתי המדינות הן יחסים שקטים ומלבד פעילות גינאית בצטיניה בה ממוקמת הקונסוליה שלה, לא נעשים בהם מיזמים משותפים רבים. הסחר, התיירות, וההשקעות ההדדיות שבין שתי המדינות הם בעלי ערך זניח באופן יחסי. מונטנגרו אינה מיוצגת בגינאה, הן בדרג השגרירות והן בדרג הקונסולרי. גינאה אינה מיוצגת במונטנגרו בדרג השגרירות. גינאה מיוצגת במונטנגרו בדרג הקונסולרי באמצעות קונסוליה רשמית שהיא מחזיקה בצטיניה. Guinea, אתר משרד החוץ של מונטנגרו CONSULATE OF GUINEA IN CETINJE, MONTENEGRO
הבית הלבן של רוסיה

הבית הלבן של רוסיה (ברוסית: Белый дом) הוא מושב הממשלה הרוסית. המבנה הגדול, אשר נחנך בשנת 1981, מתנשא לגובה 119 מטרים ונושא בימינו את הכיתוב "בית הממשלה של הפדרציה הרוסית" (Дом Правительства Российской Федерации) על בסיסו. נבנה במקור על ידי הממשל הסובייטי והכיל את "קונגרס המועצות" שהיה הגוף השלטוני הגבוה ביותר ואת "הסובייט העליון" - הגוף המחוקק הגבוה ביותר בברית המועצות. ב-3 באוקטובר 1993, הבניין היה במרכז העימות במהלך המשבר החוקתי ברוסיה, ואף הותקף בארטילריה על ידי כוחות הנאמנים לנשיא בוריס ילצין. ההתקפה הסבה נזק כבד למבנה. הבניין שופץ במהלך שנת 1994 בסכום עתק של כ-300 מיליון דולר, סכום גבוה יותר משהוצא באותה השנה על ידי הממשל הרוסי בתחומי מחקר אקדמי ותוכניות פיתוח, בקנה מידה כלל ארצי. הבית-התחתון של הפרלמנט הנבחר משנת 1994, חזר לשאת את השם מהתקופה הצארית, דומה ועבר לבניין ממשל המרוחק מספר מאות מטרים מהקרמלין של מוסקבה. הבית הלבן מאכלס כיום את הקבינט הרוסי, המוכר בשמו הרוסי כ"פְרָבִיטֶלְסְטְבוֹ", קרי, "ממשלה". בספטמבר 2020 ממשלת רוסיה הודיעה על כוונתה לשפץ את המבנה, לאחר שהוכרז כי המבנה נמצא במצב מסוכן. השיפוצים צפויים להימשך עד שנת 2023, כאשר מחצית מעובדי הבית הלבן יעברו לבניין הקומיסריון העממי לענייני לאום בסמטת טרובניקובסקויה במוסקבה, המשמש את המשרד לפיתוח כלכלי. מדיה וקבצים בנושא הבית הלבן של רוסיה בוויקישיתוף אתר האינטרנט הרשמי של הבית הלבן של רוסיה На реконструкцию Белого дома направят свыше ₽5 млрд В главном правительственном здании аварийное состояние крыши и протечки в подвалах Часть сотрудников Белого дома разместят в здании Наркомнаца‏, vesti.ru
יחסי איי שלמה – צ'ילה

יחסי איי שלמה–צ'ילה הם היחסים שבין אנשי הרפובליקה של צ'ילה ואנשי איי שלמה. במסגרת הממשלתית לא מתקיימים יחסים בין שתי המדינות. בין שתי המדינות לא מתקיימים יחסים דיפלומטיים רשמיים אלא מגעים בלבד במסגרות בינלאומיות. איי שלמה היא אחת המדינות היחידות באזור אוקיאניה שלא כוננה יחסים דיפלומטיים רשמיים עם הרפובליקה של צ'ילה. איי שלמה אינה מיוצגת בצ'ילה, הן בדרג השגרירות והן בדרג הקונסולרי. צ'ילה אינה מיוצגת באיי שלמה, הן בדרג השגרירות והן בדרג הקונסולרי. מדיה וקבצים בנושא יחסי איי שלמה – צ'ילה בוויקישיתוף Informativo de Visas Diplomáticas y Oficiales, אתר משרד החוץ של צ'ילה
נקודת דייר

האם התכוונתם ל... אנטארקטיקה נקודת דייר (אנטארקטיקה) – לשון יבשה בחוף הצפוני של האי ת'רסטון, בארץ אלזוורת' שבאנטארקטיקה ארצות הברית נקודת דייר (פלורידה) – לשון יבשה במחוז מרטין במדינת פלורידה שבארצות הברית נקודת דייר (רוד איילנד) – לשון יבשה במחוז ניופורט במדינת רוד איילנד שבארצות הברית נקודת דייר (מיין, נוקס) – לשון יבשה במחוז נוקס במדינת מיין שבארצות הברית נקודת דייר (מיין, קמברלנד) – לשון יבשה במחוז קמברלנד במדינת מיין שבארצות הברית נקודת דייר (מיין, וושינגטון) – לשון יבשה במחוז וושינגטון במדינת מיין שבארצות הברית קנדה נקודת דייר (קולומביה הבריטית, נורת' קואוסט) – לשון יבשה במחוז נורת' קואוסט בפרובינציית קולומביה הבריטית שבקנדה נקודת דייר (קולומביה הבריטית, סטראת'קונה) – לשון יבשה במחוז סטראת'קונה בפרובינציית קולומביה הבריטית שבקנדה
יחסי טנזניה–צרפת

יחסי טנזניה–צרפת הם יחסי החוץ הדו-צדדיים בין המדינות, צרפת וטנזניה. שתי המדינות כוננו יחסים דיפלומטיים בשנת 1961, עוד לפני איחודה של טנגניקה עם זנזיבר בשנת 1964. בינואר 2013 ביקר הנשיא קיקווט בצרפת, וב-2 באוגוסט 2016 ביקר ז'אן-מארק איירו, השר לפיתוח בינלאומי הצרפתי, בדאר א-סלאם. ב-28 בינואר נשיא צרפת פרנסואה הולנד בירך את נשיא טנזניה ג'קיה קיקווטה בפריז, ובפברואר 2019 ד"ר אוגוסטין פ. מהגה, שר החוץ של טנזניה ביקר בצרפת. טנזניה מחזיקה בצרפת שגרירות בפריז וקונסוליה כללית בניס. צרפת מחזיקה בטנזניה שגרירות בדאר א-סלאם וקונסוליה כללית בארושה. מדיה וקבצים בנושא יחסי טנזניה–צרפת בוויקישיתוף יחסי טנזניה–צרפת באתר משרד החוץ הצרפתי יחסי טנזניה–צרפת באתר משרד החוץ הצרפתי אתר על יחסי מדינות
רמירו פונס מורי

חוסה רמירו פונס מורי (בספרדית: José Ramiro Funes Mori; נולד ב-5 במרץ 1991) הוא כדורגלן ארגנטינאי, המשחק בעמדת הבלם בריבר פלייט. פונס מורי נולד במנדוסה שבארגנטינה ובגיל 10 היגר עם משפחתו לארצות הברית. אביו, מיגל, הוא כדורגלן עבר. בשנת 2008 הצטרף לקבוצת הנוער של דאלאס. כעבור חצי שנה, עבר פונס מורי, יחד עם אחיו רוחליו, למחלקת הנוער של ריבר פלייט, בה שיחק שלוש שנים. בקבוצה הבוגרת של ריבר, שיחק ארבע שנים וזכה עם הקבוצה בשישה תארים. בסך הכל, פונס מורי רשם 108 הופעות וכבש שערים בכל המסגרות, כולל שער ניצחון מול בוקה ג'וניורס בבונבוניירה במסגרת הליגה בטורניר פינאל 2014 ושער בגמר גביע ליברטדורס 2015, שני טורנירים בהן זכתה הקבוצה לבסוף. ב-1 בספטמבר 2015 פונס מורי חתם באברטון מהפרמייר ליג תמורת 9.5 מיליון אירו. ב-12 בספטמבר, פונס מורי ערך את הופעת הבכורה שלו בקבוצה בניצחון 1–3 נגד צ'לסי. בנובמבר 2015, פונס מורי כבש את שערו הראשון בקבוצה בתיקו 3-3 נגד בורנמות'. באפריל 2016 הורחק בעקבות עימות עם דיבוק אוריגי בהפסד 0–4 לליברפול, ובעקבות העימות הורחק לשלושה משחקים. במרץ 2017 פונס מורי קרע את המיניסקוס ועקב כך נעדר לתקופה ארוכה שנמשכה כשנה. ב-21 ביוני 2018, פונס מורי חתם בוויאריאל מליגת העל הספרדית. ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את מנצ'סטר יונייטד. ב-22 ביולי 2021 חתם פונס מורי בא-נסר הסעודית. ב-4 באוגוסט 2022 חתם פונס מורי בקרוס אסול המקסיקנית. ביולי 2023 שב לקבוצת נעוריו, ריבר פלייט, בה חתם עד לסוף שנת 2026. במרץ 2015, פונס מורי ערך את הופעת הבכורה שלו במדי נבחרת ארגנטינה במשחק ידידות אל סלוודור. ב-6 באוקטובר 2016, פונס מורי הבקיע את הבכורה שלו בנבחרת בתיקו 2-2 נגד פרו. פונס מורי, נכלל בסגל הנבחרת בקופה אמריקה 2016 וקופה אמריקה 2019, ואף נכלל בסגל הרחב לקראת מונדיאל 2018, אך לא בסופי. ריבר פלייט ליגת העל הארגנטינאית: פינאל 2014 קופה קמפאונאטו: 2013/14 קופה סודאמריקנה: 2014 רקופה סודאמריקנה: 2015 קופה ליברטדורס: 2015 גביע סורוגה בנק: 2015 טרופאו דה קמפאונס: 2023 הסופר קאפ הארגנטינאי: 2023 ויאריאל הליגה האירופית: 2020/2021 מדיה וקבצים בנושא רמירו פונס מורי בוויקישיתוף רמירו פונס מורי, ברשת החברתית אקס (טוויטר) רמירו פונס מורי, ברשת החברתית אינסטגרם רמירו פונס מורי, באתר Transfermarkt רמירו פונס מורי, באתר Soccerway רמירו פונס מורי, באתר BDFutbol רמירו פונס מורי, באתר WorldFootball.net רמירו פונס מורי, באתר National Football Teams רמירו פונס מורי, באתר FootballDatabase.eu
נמל התעופה של טומסק

נמל התעופה טומסק-בוגשבו (ברוסית: Аэропорт Богашёво) הוא נמל תעופה השוכן כ-20 ק"מ מדרום מזרח לעיר טומסק שבסיביר, רוסיה. נמל התעופה נפתח בנובמבר 1967 והחליף נמל תעופה נוסף ששכן בשכונת קאשטק בעיר טומסק. אזור קשטק נבנה מחדש עם בנייני דירות רב קומתיים והפך ליישוב פרוורי של טומסק. בשנים 2004 ו-2005 שופץ טרמינל הנוסעים והשטח הפתוח מול שדה התעופה בעלות של 70 מיליון רובל. בניית מסלול ומתקנים חדשים לטיסות למרכז אסיה החלה בשנת 2006. תקציב הבנייה לשנת 2006 הסתכם ב-120 מיליון רובל. בסתיו 2006 החלו בנייה בדרך חדשה המחברת בין בוגשבו לעיר המחקר המדעי אקדמגורודוק. מדיה וקבצים בנושא נמל התעופה של טומסק בוויקישיתוף אתר האינטרנט הרשמי של נמל התעופה של טומסק (ברוסית) נמל התעופה של טומסק, ברשת החברתית פייסבוק נמל התעופה של טומסק, ברשת החברתית אינסטגרם Пассажиропоток Аэропорта ТОМСК за 2017 год. ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
יחסי דנמרק–סינגפור

יחסי דנמרק–סינגפור הם היחסים הדו-צדדיים בין דנמרק לסינגפור. הקשרים בין המדינות החלו עם הקמת הקונסוליה הדנית הראשונה בסינגפור בשנת 1845, כדי להתכונן לבואה של הספינה הדנית, גלאתיאה, במהלך משלחתה ברחבי העולם. בשנת 1965 כוננו יחסים דיפלומטיים רשמיים בין המדינות, ובשנת 2015 נחגגו 50 שנה ליחסים הדיפלומטיים בין המדינות. שתי המדינות משתפות פעולה בפעילות כלכלית, כמו גם יעילות מים, משאבים ואנרגיה. דנמרק מחזיקה שגרירות בסינגפור. סינגפור מחזיקה בדנמרק קונסוליה כללית בקופנהגן. Denmark and Singapore 50 years of diplomatic relations – for a sustainable future באתר scandasia‏, 21 באפריל 2015 אתר על יחסי מדינות
מיגל (זמר)

מיגל ג'ונטל פימנטל (באנגלית: Miguel Jontel Pimentel; נולד ב-23 באוקטובר 1985) הוא זמר, פזמונאי, מפיק מוזיקלי ושחקן אמריקאי. מיגל נולד וגדל בלוס אנג'לס, קליפורניה. הוא החל את הקריירה המוזיקלית שלו בגיל שלוש עשרה. לאחר שחתם בחברת התקליטים העצמאית Jive רקורדס בשנת 2007, בנובמבר 2010 הוציא מיגל את אלבום הבכורה שלו, All I Want Is You. מתוך האלבום יצא הסינגל "Sure Thing" שזכה להצלחה, נכנס לבילבורד הוט 100 והוענק לו תואר פלטינה. בשנת 2011, לאחר פירוקה של חברת ג'ייב רקורדס, עבר מיגל לחברת RCA רקורדס. לאחר מכן, בשנת 2012 הוציא מיגל את אלבום האולפן השני שלו, Kaleidoscope Dream. מתוך האלבום הצליח הסינגל "Adorn", שהגיע למקום הראשון במצעד שירי ה-R&B/היפ-הופ ושהה בו למשך כחמישה שבועות. ביוני 2015 הוציא מיגל את אלבום האולפן השלישי שלו, Wildheart, האלבום זכה לשבחים רבים והגיע בשיאו למקום השני במצעד בילבורד 200 האמריקאי. בשנת 2017 הוציא לאור את אלבום האולפן הרביעי שלו, War & Leisure. האלבום זכה גם הוא לשבחים רבים והצלחה רבה, כשהגיע בשיאו למקום הראשון במצעד אלבומי ה-R&B/היפ הופ האמריקאי. מתוך האלבום יצא הסינגל המצליח "Sky Walker" בהשתתפות טראוויס סקוט. בשנת 2020, השתתף בשיר "Happiness Over Everything (H.O.E.)", של ג'נה אייקו. ב-11 באוגוסט 2023 הוציא את הסינגל "Number 9" בהשתתפות ליל יאכטי. ב-18 באוגוסט הוציא את הסינגל "JEANS" עם ג'סי רייז. סגנון המוזיקה של מיגל משלב בתוכו רית'ם אנד בלוז, פאנק, מוזיקת היפ הופ, רוק ומוזיקה אלקטרונית. 2010: All I Want Is You 2012: Kaleidoscope Dream 2015: Wildheart 2017: War & Leisure 2012: Art Dealer Chic, Vol. 1 2012: Art Dealer Chic, Vol. 2 2012: Art Dealer Chic, Vol. 3 2014: Wild 2012: Kaleidoscope Dream: The Water Preview 2012: iTunes Festival: London 2012 2012: Kaleidoscope Dream: The Air Preview 2013: Spotify Sessions London 2016: Rogue Waves 2016: Spotify Sessions 2019: Te Lo Dije 2016: חי את הלילה 2017: דטרויט 2017: חיי הפלטינה מדיה וקבצים בנושא מיגל בוויקישיתוף אתר האינטרנט הרשמי של מיגל מיגל, ברשת החברתית פייסבוק מיגל, ברשת החברתית אקס (טוויטר) מיגל, ברשת החברתית אינסטגרם מיגל, ברשת החברתית טיקטוק מיגל, סרטונים בערוץ היוטיוב מיגל, במסד הנתונים הקולנועיים IMDb (באנגלית) מיגל, באתר אפל מיוזיק (באנגלית) מיגל, באתר ספוטיפיי מיגל, באתר סאונדקלאוד (באנגלית) מיגל, באתר Last.fm (באנגלית) מיגל, באתר AllMusic (באנגלית) מיגל, באתר MusicBrainz (באנגלית) מיגל, באתר דיזר מיגל, באתר Yandex.Music (ברוסית) מיגל, באתר Discogs (באנגלית) מיגל, באתר Songkick (באנגלית) מיגל, באתר Genius מיגל, באתר SecondHandSongs מיגל, באתר בנדקמפ מיגל, באתר בילבורד (באנגלית) מיגל, באתר טיידל (באנגלית) Miguel: Kaleidoscope Dream, Music (באנגלית) Miguel's 'Kaleidoscope Dream': Inside The R&B Dynamo's Fresh Start, Billboard, ‏2012-09-21 Kaleidoscope Dream by Miguel (באנגלית), נבדק ב-2020-03-17 Miguel Announces 'WILDHEART' Release Date, Rap-Up (באנגלית) Miguel, Billboard
יחסי דנמרק–קולומביה

יחסי דנמרק–קולומביה הם היחסים הדו-צדדיים בין דנמרק לקולומביה. הקשרים בין המדינות כוננו ב-18 במאי 1935, ומתקיים ביניהן שיתוף פעולה במגוון רב של תחומים. בשנת 2014 פתחה דנמרק את שגרירותה בבוגוטה. דנמרק מחזיקה בקולומביה שגרירות בבוגוטה ו-2 קונסוליות בברנקייה וקאלי. קולומביה מחזיקה בדנמרק שגרירות בקופנהגן. אתר על יחסי מדינות